C 498/30
DA
Den Europæiske Unions Tidende
30.12.2022
Det Europæiske Regionsudvalgs udtalelse — Mod en strukturel inddragelse af byer og regioner i UNFCCC COP27 (2022/C 498/06)
Ordfører:
Alison GILLILAND (IE/PES), medlem af byrådet i Dublin
Basisdokument:
Perspektivudtalelse
POLITISKE ANBEFALINGER DET EUROPÆISKE REGIONSUDVALG (RU)
En omgående og omfattende indsats over for klimakrisen ved effektivt at sammenkoble tilpasnings- og afbødningsforanstaltninger gennem tiltag på flere niveauer 1. er dybt bekymret over konklusionerne i Det Mellemstatslige Panel om Klimaændringers (IPCC's) sjette vurderingsrapport, hvori det fremhæves, at klimarisici i væsentlig grad har skadet økosystemer i hele verden, hvilket igen bekræfter, at mange af virkningerne af klimaændringerne allerede er uigenkaldelige.
Udvalget noterer sig den dokumentation, der er indeholdt i rapporten, og fremhæver, at de nuværende klimatilpasningsforanstaltninger ofte er ineffektive på grund af utilstrækkelig finansiering og dårlig planlægning, hvilket kunne håndteres gennem en mere inklusiv forvaltning; 2. fremhæver, at lokale og regionale myndigheder i IPPC's rapport anerkendes som centrale aktører i leveringen af tilpasnings- og afbødningsløsninger, og at disse myndigheder har ansvaret for gennemførelsen af 70 % af foranstaltningerne til afbødning af klimaændringerne og 90 % af foranstaltningerne i forbindelse med tilpasningen (1).
Udvalget understreger, at disse løsninger skal findes af og i samarbejde med de lokale og regionale myndigheder som direkte reaktion på de klimatrusler, der har virkninger for landsbyer, byer og den omgivende region, som alle har deres egne særlige klimaforhold.
Udvalget gør opmærksom på, at mere end én milliard mennesker i lavtliggende områder lever med risici som stigende vandstand, kystsænkning og oversvømmelse ved højvande, mens 350 millioner byboere lever med truslen om global vandknaphed; 3. henviser i den forbindelse til COP26-aftalen om at fortsætte bestræbelserne på at begrænse temperaturstigningen til 1,5 oC i forhold til det førindustrielle niveau (2) og opfordrer til en hurtigere gennemførelse af klimaindsatsen samt mere økonomisk støtte og vejledning til de lokale og regionale myndigheder; 4. gentager sin opfordring til De Forenede Nationers rammekonvention om klimaændringer (UNFCCC) om i partnerskab med FN's konvention om den biologiske mangfoldighed (UNCBD) og De Forenede Nationers Udviklingsprogram (UNDP) at arbejde hen imod en sammenhængende ramme for klimaneutralitet og modstandsdygtighed, beskyttelse af biodiversiteten og bæredygtig udvikling for at undgå overlappende strategier.
Udvalget glæder sig over Edinburgherklæringen om den globale biodiversitetsramme (3) for perioden efter 2020, som er et eksempel på en inklusiv tilgang på tværs af ministerier og myndigheder; 5. gentager, at EU bør vise lederskab ved at handle på den europæiske grønne pagt og blive det første klimaneutrale kontinent.
Udvalget understreger betydningen af at intensivere EU's bestræbelser på effektivt at opnå klimaneutralitet senest i 2050 og samtidig systematisk gennemføre princippet om ikke at gøre skade, stræbe efter at undgå fastlåsning af CO2-emissioner og -lækage.
Udvalget glæder sig over den kurs, der er fastlagt i den europæiske klimalov og Fit for
(1) (2) (3)
Det Europæiske Regionsudvalgs resolution — »Den grønne pagt i partnerskab med de lokale og regionale myndigheder«, (EUT C 79 af 10.3.2020, s. 1).
Glasgowklimaaftalen, punkt 15.
Edinburgherklæringen om den globale politiske ramme for biodiversitet efter 2020.